Nr. C 145/10 De Europæiske Fællesskabers Tidende 2. 6. 88 
II 
(Forberedende retsakter) 
KOMMISSIONEN 
Ændring af forslag til Rådets forordning (EØF) om vedtagelse af en plan til stimulering af 
forskersamarbejde og -udveksling i Europa (SCIENCE) (1988 til 1992) (») 
KOM(88) 113 endelig udg. 
(Forelagt Rådet af Kommissionen den 11. marts 1988 i medfør af EØF-Traktatens artikel 149, 
stk. 3) 
(88/C 145/11) 
RÅDET FOR DE EUROPÆISKE 
FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 
130 Q, stk. 2, 
under henvisning til forslag fra Kommissionen, 
i samarbejde med Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: 
Rådet vedtog den 12. marts 1985 den første plan til 
stimulering af samarbejde og udveksling på det videnska­
belige og tekniske område; 
i henhold til Traktatens artikel 130 K iværksættes 
rammeprogrammet ved hjælp af særprogrammer, der 
udarbejdes i forbindelse med hver enkelt foranstaltning; 
det flerårige rammeprogram for 1987 til 1991 skal 
bidrage til en forstærkning af det videnskabelige og 
tekniske potentiel og de videnskabelige og tekniske 
infrastrukturer i alle Fællesskabets lande; 
i Rådets afgørelse 87/516/Euratom/EØF af 28. sep­
tember 1987 om rammeprogrammet for Fællesskabets 
aktioner inden for forskning og teknologisk udvikling 
(1987 til 1991) medtog Rådet aktiviteter med henblik på 
stimulering, udvikling og bedre udnyttelse af de menne­
skelige ressourcer i Fællesskabet inden for forskning og 
udvikling; 
O EFT nr. C 14 af 19. 1. 1988, s. 5. virkeliggørelsen af forskernes Europa vil bidrage til at 
mindske forskellene i det videnskabelige niveau mellem 
Det Europæiske Fællesskabets medlemsstater; 
det er vigtigt for Fællesskabet at inddrage tredjelande og 
internationale organisationer i visse fællesskabspro­
grammer, herunder navnlig programmer, der bidrager til 
en forstærkelse af det europæiske videnskabelige poten­
tiel som helhed; 
Udvalget for Videnskabelig og Teknisk Forskning 
(CREST) er blevet hørt om nedenstående foranstalt­
ninger — 
UDSTEDT FØLGENDE BESLUTNING: 
Artikel 1 
En plan til stimulering af forskersamarbejde og -udveks­
ling i Europa (SCIENCE), herefter benævnt »stimule-
ringsplan«, som defineret i bilaget vedtages for en 
periode på fem år fra 1. januar 1988. 
Artikel 2 
De nærmere bestemmelser for gennemførelsen af stimu-
leringsplanen er fastsat i bilaget. 
Artikel 3 
De midler, der skønnes nødvendige til gennemførelse af 
stimuleringsplanen, beløber sig til 167 mio ECU, 
herunder udgifter til et personale på 18 ansatte. Fælles­
skabets finansielle støtte til stimuleringsaktionerne udgør 
100 % af omkostningerne ved disse teknisk-videnskabe­
lige samarbejds- og udvekslingsaktioner. 
Bevillingernes endelige størrelse samt antallet af ansatte 
fastsættes af budgetmyndigheden som led i den årlige 
budgetprocedure på grundlag af de faktiske behov. 
2. 6. 88 De Europæiske Fællesskabers Tidende Nr. C 145/11 
Artikel 4 
1. Kommissionen varetager gennemførelsen af stimu-
leringsplanen på grundlag af stipendier, forskningstil-
skud, støtte til avancerede kurser, kontrakter om labora-
toriesamarbejde og udviklingskontrakter. Kommissionen 
bistås af Udvalget for Europæisk Udvikling af Videnskab 
og Teknologi (CODEST), nedsat ved Kommissionens 
afgørelse 82/835/EØF (*), samt af konsulenter. 
2. I de af Kommissionen udfærdigede kontrakter fast­
sættes parternes rettigheder og forpligtelser, bl.a. regler 
for formidling, beskyttelse og udnyttelse af forskningsre­
sultaterne samt for eventuel tilbagebetaling af den tildelte 
finansieringsstøtte. 
Artikel 5 
Kommissionen bemyndiges i overensstemmelse med 
EØF-Traktatens artikel 130 N til på de betingelser, der 
er fastsat i bilag I, at forhandle med europæiske tredje­
lande og internationale organisationer, navnlig de tredje­
lande, der deltager i det europæiske samarbejde om 
(') EFT nr. L 350 af 10. 12. 1982, s. 45. videnskabelig og teknisk forskning (COST), og med de 
lande, der har indgået teknisk-videnskabelige samar­
bejdsaftaler med Fællesskabet, med henblik på disses 
fulde eller delvise deltagelse i stimuleringsplanen. 
Artikel 6 
Når stimuleringsplanen har kørt i 30 måneder, foretager 
Kommissionen en fornyet gennemgang af planen og 
tilsender Rådet og Europa-Parlamentet en evaluerings­
rapport om de hidtil opnåede resultater. 
Denne rapport ledsages om fornødent af forslag til 
ændring af planen i lyset af resultaterne fra denne 
evaluering. 
Ved stimuleringsplanens udløb tilsender Kommissionen 
Rådet og Europa-Parlamentet en evalueringsrapport om 
de opnåede resultater. 
Ovennævnte rapporter udarbejdes under hensyntagen til 
de målsætninger, der er fastsat i bilag I til denne afgø­
relse, og i overensstemmelse med bestemmelserne i 
rammeprogrammets artikel 2, stk. 2. 
Artikel 7 
Denne beslutning er rettet til medlemsstaterne. 
BILAG I 
STIMULERINGSPLAN 
1. Definition og målsætninger: 
Stimuleringsplanen består af en række aktiviteter, der er udvalgt på grundlag af deres videnskabelige og 
tekniske kvalitet, og tager sigte på en samlet gradvis udvidelse af videnskabelig og teknisk samarbejde 
og udveksling på europæisk plan, idet det samlede mål er at effektivisere den videnskabelige og teknolo­
giske forskning i alle medlemsstaterne og at reducere forskellene mellem den videnskabelige og teknolo­
giske udvikling i Det Europæiske Fællesskabs forskellige medlemsstater. Den vedrører samtlige viden­
skabelige og teknologiske områder (eksakte videnskaber og naturvidenskaber). 
De specifikke målsætninger for stimuleringsplanen, der således går ud på at øge den samlede videnska­
belige og tekniske kvalitet af forskningen og udviklingen i alle Fællesskabets medlemsstater, er hermed 
at: 
— fremme uddannelsen via forskning og via samarbejde at opnå bedre udnyttelse af højtkvalificerede 
forskere i Fællesskabet 
— øge mobiliteten af forskerne i Fællesskabets medlemsstater 
— udvikle og støtte videnskabeligt og teknisk samarbejde inden for Europa 
— fremme indførelsen af et fælleseuropæisk net for samarbejde og udveksling med henblik på at styrke 
Fællesskabets videnskabelige og tekniske konkurrenceevne. 
Nr. C 145/12 De Europæiske Fællesskabers Tidende 2. 6. 88 
2. Udformning: 
Med henblik på at nå ovennævnte mål kan Kommissionen yde støtte til forskergrupper og forsknings-
og udviklingsorganer med henblik på at fremme en harmonisk videnskabelig og teknisk udvikling i 
Fællesskabet. 
Støtteforanstaltningerne kan være af forskellig art: 
— postuniversitære forskningsstipendier, som er en finansiel støtte, der ydes til videnskabsmænd med 
henblik på videreuddannelse ved at deltage i gennemførelse af et forskningsprojekt i et andet EF-
land i en periode på mindst et år og højst tre år 
— forskningstilskud, som er finansielle tilskud, der ydes til et »værtslaboratorium«, og som gør det 
muligt at dække de omkostninger, der er forbundet med en forskers flytning eller udstationering til 
et andet EF-land, eller ansættelse af en videnskabsmand i et forskerhold i et andet EF-land, eller 
specialisering af en forsker i industrien i Fællesskabet i et forsknings-, universitets- eller industrilabo­
ratorium i et andet EF-land 
(afhængig af forskertype og forskningens mål kan forskningstilskuddet antage forskellige former: 
— tilskud til kortvarige ophold (to uger til seks måneder) for en forsker i et andet EF-land med 
henblik på gennemførelsen af et bestemt projekt ved et specifikt videnskabeligt eller teknisk 
anlæg, som ikke findes i forskerens eget land 
— tilskud til dækning af udgifterne i forbindelse med mobilitet (rejse, ophold, forsikring, flyt­
ning . . .), forskning og eventuel aflønning af en forsker, der udstationeres ved eller optages i et 
forskerhold i et andet EF-land, i en periode på mindst seks måneder og højst tre år 
— tilskud til dækning af udgifter i forbindelse med mobilitet og forskning for en videnskabsmand 
fra et EF-land, der er ansat i en europæisk industrivirksomhed, og som gennemfører et langvarigt 
studieophold (et til tre år i et laboratorium i et andet EF-land) 
— støtte til kurser på højt niveau ved at yde finansielle tilskud til organer, der er beliggende i Fælles­
skabet, og som tilbyder særkurser på højt niveau, således at de kan modtage videnskabsmænd fra 
forskellige EF-lande, der dermed kan få en supplerende uddannelse eller omskoling til andre 
opgaver 
— kontrakter om samarbejde mellem laboratorier i forskellige lande, som gør det muligt for forskere, 
der arbejder isoleret på et avanceret område i flere EF-lande, at forene deres indsats, uden at samle 
dem i samme laboratorium (og hermed fremme dannelsen af en forskningshelhed, der når op over 
den fornødne »kritiske størrelse«); med henblik herpå ydes der et tilskud, som giver forskerne 
mulighed for at mødes, gennemføre fælles forsøg, udveksle resultater, supplere deres udstyr eller 
udvide deres personale ved midlertidig ansættelse af videnskabsmænd (helst fra udlandet), til de 
laboratorier, der deltager i et sådant samarbejde 
— tværfaglige og multinationale udviklingskontrakter, der takket være de afsatte finansielle midler gør 
det muligt at give de associerede forskerhold de fornødne midler (herunder udstyr) og at samle den 
bedste sagkundskab i de forskellige lande og inden for de forskellige discipliner med henblik på at 
nå et forudbestemt mål eller for i fællesskab at gennemføre et forud fastsat videnskabeligt arbejde 
som led i et teknisk-videnskabeligt samarbejdsnet. 
Stimuleringsplanen vil endvidere kunne suppleres med visse lignende stimulerende aktioner (stipendier, 
forskningstilskud, støtte), som finansieres som led i Fællesskabets forskellige forsknings- od udviklings­
programmer efter aftale med vedkommende forvaltnings- og koordineringsudvalg (CGC). 
3. Foranstaltningerne til stimulering af udveksling og samarbejde omfatter samtlige domæner inden for de 
eksakte videnskaber og naturvidenskaberne. Opmærksomheden vil især blive rettet mod følgende 
områder: 
— matematik 
— fysik 
— kemi 
— biologi 
— geovidenskaber og oceanografi 
— videnskabelige instrumenter 
— ingeniørvidenskaber. 
2. 6. 88 De Europæiske Fællesskabers Tidende Nr. C 145/13 
4. Inden for disse interventionsområder vil valget af multinationale projekter med henblik på fællesskabs­
støtte først og fremmest finde sted på grundlag af deres kvalitet, tværfaglige indhold, nyhedsværdi og 
betydning for nedbrydelsen af skrankerne mellem de forskellige former for forskning og udvikling. 
Under alle omstændigheder vil hovedvægten i tilfælde af samme videnskabelige og tekniske kvalitet blive 
lagt på projekter, der vil kunne fremme økonomisk og social samhørighed inden for Det Europæiske 
Fællesskab. 
5. Kommissionen drager omsorg for, at der er sammenhæng mellem stimuleringsaktionerne og de plan­
lagte F & U-aktiviteter. 
6. Kommissionen gennemfører sideløbende en række høringer, rundspørger og seminarer i samarbejde 
med de videnskabelige og tekniske kredse i Fællesskabet med henblik på at analysere og vurdere de 
videnskabelige og tekniske behov og muligheder for på dette grundlag at fastsætte indholdet af stimule-
ringsplanerne. 
Kommissionen handler i snævert samarbejde med de nationale myndigheder for at sikre sammenhæng 
mellem disse aktiviteter og landenes egne forskningsstimulerende politikker. 
7. I forbindelse med bestemmelserne i denne beslutnings artikel 6 skal tredjelande og internationale organi­
sationer, som associeres med stimuleringsplaner, bidrage til finansieringen af deres deltagelse i stimule­
ringsaktionerne samt af Fællesskabets generelle administrationsomkostninger.